П Р О Т О К О Л   №  2
от заседание на комисия “Бюджет и финанси”,
проведено на  9 януари  2013 г.

ПРИСЪСТВАЛИ НА ЗАСЕДАНИЕТО:	Михаил Кожарев - председател
Димитър Узунов 
Камен Иванов
Румен Георгиев 

ОТСЪСТВА: Каролина Неделчева 

От администрацията на ВСС присъстваха: Маргарита Радкова – директор на дирекция „Финанси и бюджет”, Елисавета Илиева – н-к отдел „Счетоводство и методология”, той и главен счетоводител и Цветанка Тиганчева – ст. експерт - юрисконсулт.

1. ОТНОСНО: Заповед на председателя на Народното събрание за размера на възнагражденията на народните представители и приравнени на тях възнаграждения, считано от 01.01.2013 г.

Комисия „Бюджет и финанси”
Р Е Ш И :

ПРИЕМА ЗА СВЕДЕНИЕ Заповедта на председателя на Народното събрание за размера на възнагражденията на народните представители и приравнени на тях възнаграждения, считано от 01.01.2013 г.

2. ОТНОСНО: Създаване на централизиран фонд СБКО за подпомагане на магистрати и съдебни служители за 2013 г.

Комисия „Бюджет и финанси”
Р Е Ш И :

Предлага на ВСС да приеме следното решение:
1. СЪЗДАВА централизиран фонд СБКО за отпускане на помощи на магистрати и съдебни служители през 2013 г.
2. Източник за набиране на средствата в централизирания фонд СБКО са отчисленията в размер на 0,2 % от средствата за СБКО, начислявани върху средствата за работна заплата в органите на съдебната власт, дали съгласието си за създаването на фонда с протокол от проведено общо събрание.
3. От средствата на централизирания фонд СБКО могат да се подпомагат само магистрати и съдебни служители от органите на съдебната власт, дали съгласието си за създаване на фонда и представили протокол от проведеното общо събрание в срок до 12.02.2013 г.
3. ОТНОСНО: Предложение от председателя на Районен съд гр. Враца за смяна на обслужващата банка, считано от 01.02.2013 г. 

Комисия „Бюджет и финанси”
Р Е Ш И :

1. ДАВА СЪГЛАСИЕ банковите сметки - набирателна, транзитна и сметка за наличности на Районен съд гр. Враца да се обслужват от „Централна кооперативна банка” АД, считано от 01.02.2013 г.
2. ВЪЗЛАГА на Елисавета Илиева - Н-к отдел „Счетоводство и методология”, той и Главен счетоводител на Висшия съдебен съвет да уведоми Министерство на финансите, дирекция „Държавно съкровище” за промяната в банковото обслужване на Районен съд гр. Враца.

4. ОТНОСНО: Предложение от председателя на Районен съд гр. Поморие за смяна на обслужващата банка, считано от 01.04.2013 г. 

Комисия „Бюджет и финанси”
Р Е Ш И :

1. ДАВА СЪГЛАСИЕ банковите сметки - набирателна, транзитна и сметка за наличности на Районен съд гр. Поморие да се обслужват от „Централна кооперативна банка” АД, считано от 01.04.2013 г.
2. ВЪЗЛАГА на Елисавета Илиева - Н-к отдел „Счетоводство и методология”, той и Главен счетоводител на Висшия съдебен съвет да уведоми Министерство на финансите, дирекция „Държавно съкровище” за промяната в банковото обслужване на Районен съд гр. Поморие.

6. ОТНОСНО: Запитване от и.д. административен ръководител на Окръжна прокуратура гр. Велико Търново за датата, от която следва да бъде начислено допълнително възнаграждение на прокурор Невена Николаева Орманджиева с присъдена образователна и научна степен „доктор”, след решение на ВСС по протокол № 53/13.12.2012 г. т. 10.

Комисия „Бюджет и финанси”
Р Е Ш И :

Допълнителното възнаграждение за придобитата научна степен „доктор” на прокурор Невена Николаева Орманджиева – прокурор в Окръжна прокуратура – Велико Търново, влиза в сила от датата на взимане на решение на ВСС, по протокол № 53/13.12.2012 г. т. 10.

7. ОТНОСНО: Запитвания от председателя на Районен съд гр. Етрополе относно сключване на договор за следгаранционна поддръжка на „Системата за управление на съдебните дела”, и във връзка с предстоящо подновяване на абонамент за правно-информационни системи през 2013 г. 

Комисия „Бюджет и финанси”
Р Е Ш И :

1. ПРЕПРАЩА запитване от председателя на Районен съд гр. Етрополе относно сключване на договор за следгаранционна поддръжка на „Системата за управление на съдебните дела” за 2013 г. с Лайф Софт ЕООД, по компетентност на Комисия „Професионална квалификация, информационни технологии и статистика” на ВСС.
2. ПРЕПРАЩА запитване от председателя на Районен съд гр. Етрополе във връзка с предстоящо подновяване на абонамент за правно-информационни системи през 2013 г., по компетентност на Комисия „Професионална квалификация, информационни технологии и статистика” на ВСС.

8. ОТНОСНО: Писмо от административния ръководител на Районен съд гр. Кубрат до Министъра на правосъдието за осигуряване на средства за основен ремонт на покривна конструкция.

Комисия „Бюджет и финанси”
Р Е Ш И :

Приема за сведение писмо от административния ръководител на Районен съд гр. Кубрат до Министъра на правосъдието относно осигуряване на средства за основен ремонт на покривна конструкция.

9. ОТНОСНО: Покана, отправена от Н.Пр. Посланик Джонатан Алън за официално посещение в гр. Лондон, Великобритания в периода 20-23 януари 2013 г.
Комисия „Бюджет и финанси”
Р Е Ш И :

НЕ ВЪЗРАЗЯВА да бъдат командировани Соня Найденова – представляващ ВСС и председател на комисия „Международна дейност”; Милка Итова – председател на Комисия по предложенията и атестирането на съдии, прокурори и следователи; Ясен Тодоров – председател на комисия „Професионална етика и превенция на корупцията”; Незабравка Стоева – председател на Комисия по предотвратяване и установяване на конфликт на интереси и взаимодействие с Инспектората към ВСС и Калин Калпакчиев – председател на Комисия по анализ и отчитане степента на натовареност на органите на съдебната власт по покана на  Н.Пр. Посланик Джонатан Алън за официално посещение в гр. Лондон, Великобритания в периода 20-23 януари 2013 г.
1. Разходите за самолетни билети и настаняване са за сметка на посолството на Великобритания.
2. Разходите за дневни и медицинска застраховка на командированите лица са за сметка на Висшия съдебен съвет.

10. ОТНОСНО: Писмо от Министерство на правосъдието с приложено предложение от г-н Георги Стоянов Георгиев от гр. Сливен, във връзка с държавните такси събирани от съдилищата по ГПК.

Комисия „Бюджет и финанси”
Р Е Ш И :

Изпраща преписката по компетентност на административния ръководител на Районен съд гр. Сливен.

11. ОТНОСНО: Писмо от Министерство на труда и социалната политика с приложени въпроси от г-н Емил Георгиев Иванов от гр. София, съдебен заседател по наказателни дела свързани с определяне на възнагражденията, и проект на отговор.

Комисия „Бюджет и финанси”
Р Е Ш И :

Одобрява изготвения проект на отговор до г-н Емил Георгиев Иванов, с копие до Министерство на труда и социалната политика. 

12. ОТНОСНО: Покана за изпълнение от сем. Славейко Христов Каменов и Христина Георгиева Каменова от гр. Враца срещу присвоена сума по изпълнителни дела, както и възражение-искане и жалба срещу извлечения от протоколи на комисия „Бюджет и финанси” на ВСС.

Комисия „Бюджет и финанси”
Р Е Ш И :

Приема за сведение покана за изпълнение от сем. Славейко Христов Каменов и Христина Георгиева Каменова от гр. Враца срещу присвоена сума по изпълнителни дела, както и възражение-искане и жалба срещу извлечения от протоколи на комисия „Бюджет и финанси” на ВСС.

13. ОТНОСНО: Писмо от председателя на Асоциация на прокурорите в България относно възможността за разходването на средства за други цели.

Комисия „Бюджет и финанси”
Р Е Ш И :

Приема за сведение писмо от председателя на Асоциация на прокурорите в България.

14. ОТНОСНО: Проект на отговор до Съюза на съдиите в България, във връзка с предоставяне на информация по неотложни финансови въпроси.

Комисия „Бюджет и финанси”
Р Е Ш И :

1. Одобрява изготвения проект на отговор до Съюза на съдиите в България.
2. Решението на комисията да се публикува на Интернет-страницата на ВСС в раздел Решения на постоянните комисии.

ДОПЪЛНИТЕЛНИ ТОЧКИ:

15. ОТНОСНО: Доклад от Елисавета Илиева – Н-к отдел „Счетоводство и методология”, той и Главен счетоводител на ВСС относно прилагането от 01.01.2013 г. на схема за централизирано разплащане на данъците върху доходите на физическите лица от бюджетните предприятия съгласно § 25, ал. 4 от ЗДБРБ за 2013 г.

Комисия „Бюджет и финанси”
Р Е Ш И :

1. ПРИЕМА ЗА СВЕДЕНИЕ ДДС № 16/27.12.2012 г. на Министерство на финансите относно прилагането от 01.01.2013 г. на схема за централизирано разплащане на данъците върху доходите на физическите лица от бюджетните предприятия съгласно § 25, ал. 4 от ЗДБРБ за 2013 г.
2. ИЗПРАЩА на органите на съдебната власт ДДС № 16/27.12.2012 г. на Министерство на финансите за предварително запознаване до изготвяне на допълнителни указания от Висшия съдебен съвет.

16. ОТНОСНО: Доклад от Красимира Василева – нач. отдел „ЮОДКВСС”, дирекция „Правна”, АВСС относно организиране и провеждане на процедура на договаряне без обявление по реда на чл. 90, ал. 1, т. 3 от ЗОП с предмет: „Абонаментно обслужване, техническа поддръжка и периодична актуализация на счетоводна програма „Бизнес процесор – WEB версия счетоводство” за нуждите на органите на съдебната власт – Централно управление и триста и четиридесет и шест поделения” за възлагане на обществена поръчка.
Комисия „Бюджет и финанси”
Р Е Ш И :

Предлага на ВСС да приеме следното решение:
1. УПЪЛНОМОЩАВА Соня Найденова – представляващ Висшия съдебен съвет да подпише споразумение за частично прекратяване на договор № 45-06-057 от 16.06.2009 г. сключен между Висш съдебен съвет и „Диуеър” ЕООД, считано от момента на влизане в сила на договор с предмет „Абонаментно обслужване, техническа поддръжка и периодична актуализация на счетоводна програма „Бизнес процесор – WEB версия счетоводство” за нуждите на органите на съдебната власт – Централно управление и триста и четиридесет и шест поделения”, съгласно което споразумение страните се съгласяват, че чл. 1 от цитирания договор остава в сила, а действието на всички останали клаузи по него се прекратяват.
2. УПЪЛНОМОЩАВА Соня Найденова – представляващ Висшия съдебен съвет да организира и проведе процедура на договаряне без обявление по реда на чл. 90, ал. 1, т. 3 от ЗОП с предмет: „Абонаментно обслужване, техническа поддръжка и периодична актуализация на счетоводна програма „Бизнес процесор – WEB версия счетоводство” за нуждите на органите на съдебната власт – Централно управление и триста и четиридесет и шест поделения”, както и да сключи договор с избрания изпълнител за срок от 2 (две) години или да прекрати процедурата.

17. ОТНОСНО: Становище на комисия „Бюджет и финанси” относно публикация изнесена в „Правен свят” на 07.01.2013 г.

Комисия „Бюджет и финанси”
Р Е Ш И :

1. ПРИЕМА становище на Комисия „Бюджет и финанси” относно публикация изнесена в „Правен свят” на 07.01.2013 г.
2. Становището на комисия „Бюджет и финанси” да се публикува на Интернет-страницата на ВСС  в раздел Решения на постоянните комисии.

18. ОТНОСНО: Доклад от Красимир Казаков -  главен експерт – юрисконсулт в дирекция „Правна” относно сключване на договор за изготвяне на икономическа обосновка на предложението за промени в Тарифа №1 към Закона за държавните такси, за таксите събирани от съдилищата, прокуратурата, следствените служби и Министерство на правосъдието и в Тарифата за държавните такси, които се събират от съдилищата по ГПК.

Комисия „Бюджет и финанси”
Р Е Ш И :

Предлага на ВСС да приеме следното решение:
1. ОДОБРЯВА извършване на разход в размер на ........ за изготвяне на икономическа обосновка на предложението за промени в Тарифа №1 към Закона за държавните такси, за таксите събирани от съдилищата, прокуратурата, следствените служби и Министерство на правосъдието и в Тарифата за държавните такси, които се събират от съдилищата по ГПК. ВЪЗЛАГА на финансовия контрольор да окоплектова преписката със становище за извършване на разхода.
2. УПЪЛНОМОЩАВА Соня Николова Найденова – представляващ Висшия съдебен съвет да подпише граждански договори с проф. д-р Свободка Класова и Татяна Нецева – Порчева за изготвяне на икономическа обосновка на предложението за промени в Тарифа №1 към Закона за държавните такси, за таксите събирани от съдилищата, прокуратурата, следствените служби и Министерство на правосъдието и в Тарифата за държавните такси, които се събират от съдилищата по ГПК, както и защита на същата на всички етапи на съгласувателната процедура пред съответните институции.

19. ОТНОСНО: Предложение за включване на проекти на решения от днешното заседание на комисията в проекта на дневен ред за следващото заседание на ВСС.
Комисия „Бюджет и финанси”
Р Е Ш И :

ПРЕДЛАГА в проекта на дневен ред за следващото заседание на Висшия съдебен съвет след 10.01.2013 г. да бъдат включени следните проекти на решения:

1. Създаване на централизиран фонд СБКО за подпомагане на магистрати и съдебни служители за 2013 г.

2. Проект на решение по предложения на административни ръководители на органи на съдебната власт за отпускане на средства от централизирания фонд СБКО.

3. Упълномощаване на Соня Найденова – представляващ Висшия съдебен съвет да организира и проведе процедура на договаряне без обявление по реда на чл. 90, ал. 1, т. 3 от ЗОП с предмет: „Абонаментно обслужване, техническа поддръжка и периодична актуализация на счетоводна програма „Бизнес процесор – WEB версия счетоводство” за нуждите на органите на съдебната власт – Централно управление и триста и четиридесет и шест поделения” за възлагане на обществена поръчка.

4. Упълномощаване на Соня Найденова – представляващ Висшия съдебен съвет да сключи договор за изготвяне на икономическа обосновка на предложението за промени в Тарифа №1 към Закона за държавните такси, за таксите събирани от съдилищата, прокуратурата, следствените служби и Министерство на правосъдието и в Тарифата за държавните такси, които се събират от съдилищата по ГПК.

  

ПРЕДСЕДАТЕЛ НА 
КОМИСИЯ „БЮДЖЕТ И ФИНАНСИ”: /П/
           
           							МИХАИЛ КОЖАРЕВ